Amai Chipfunde-Vava veZESN Vanoti Sarudzo Dzemu Zaka East Dziitwe Nemazvo
ZESN yoti sarudzo dzekuZaka East dzoitwa Kunyange mitemo yesarudzo isina kushanduka, asi bato guru rinopikisa,re MDC, riri kuramba kupi
Sangano re ZESN rabuditsa gwaro reongororo yavakaita pagadziriro yesarudzo dzekutsvaga mumiriri we Zaka East muparamende. Sarudzo iyi iri kuitwa musi weMugovera, zvichitevera kushaika kwaVaTinos Rusere vebato re ZANU-PF. ZESN inoti mapato matatu, ayo anosanganisira ZANU-PF, United People’s Party (UPP) ne Zimbabwe People’s Democratic Party (ZPDP) ndiwo achange achikwikwidzana musarudzo idzi. ZESN inoti VaLivingston Chaneka vakamirira ZANU-PF vaimbova musoja, zvichireva kuti vakakunda musarudzo idzi, Zanu PF inenge yava nevamiriri vaimbove mauto vakati wandei. Sangano iri rinotiwo sarudzo iyi haiana kunyatsogadzirirwa zvakanaka sezvo mimwe misangano yaida kuitwa mudunhu iri, yakakundikana sezvo vanhu vashoma vakauya kumisangano iyi. MC inoti haisi kupinda musarudzo iyi. Aka ndekekutanga bato re MDC risiri kukwikwidza musarudzo yeparamende kubva muna 2000, sezvo richiti harioni zvakakodzera kuti ripinde musarudzo, idzo dzimwe sarudzo dzekutsvaga vamiriri veparamende dzichizoitwa gore rinouya. Amai Rindai Chipfunde-Vava ndivo National director ve ZESN. Mutori wenhau we Studio 7, Carole Gombakomba , aita hurukuro naAmai Chipfunde Vava kuti tinzwe zvizere nezveongororo yesangano ravo. Dzimwe Nhau Kubva ku Studio 7...